บาทเปิด 31.58/64 บาทต่อดอลลาร์  แข็งค่า
เงินบาทเปิดตลาด 31.58/64 บาทต่อดอลลาร์  แข็งค่าตามทิศทางค่าเงินปอนด์ หลังรัฐสภาอังกฤษลงมติไม่เห็นชอบเบร็กซิต  แบบไร้ข้อตกลง
14 มี.ค. 2562

เงินบาทเปิดตลาด 31.58/64 บาทต่อดอลลาร์  แข็งค่าตามทิศทางค่าเงินปอนด์ หลังรัฐสภาอังกฤษลงมติไม่เห็นชอบเบร็กซิต  แบบไร้ข้อตกลง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.58/64 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 31.63 บาท/ดอลลาร์
เงินบาทเช้านี้ปรับตัวแข็งค่าขึ้น โดยเคลื่อนไหวในทิศทางเดียวกับเงินปอนด์ที่แข็งค่าขึ้นเมื่อเทียบกับดอลลาร์สหรัฐ ภายหลังจากที่รัฐสภาอังกฤษลงมติไม่เห็นชอบต่อการที่อังกฤษแยกตัวออกจากสหภาพยุโรป (Brexit) โดยไร้ข้อตกลง
"ทิศทางบาทวันนี้น่าจะแข็งค่าต่อ ตามเงินปอนด์ที่รีบาวด์ขึ้นมา หลังจากที่รัฐสภาอังกฤษโหวตไม่เห็นชอบ Brexit ไร้ข้อตกลง" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.50-31.70 บาท/ดอลลาร์